Павлов Василий Иванович

Василий Иванович Павлов — чăваш драма артисчĕ. Чăваш АССР тава тивĕçлĕ артисчĕ (1987), Чăваш Республикин халăх артисчĕ (2000). РФ тава тивĕçлĕ артисчĕ (2008). «Чěнтěрлě чаршав» театр парни лауреачĕ. В. Митта ячĕллĕ парне лауреачĕ.

 Кун-çулĕпе ĕçĕ-хĕлĕ 
Павлов В.И. 1951 çулхи пуш уйăхĕн 10-мĕшĕнче Чăваш Республикин Вăрмар районĕнчи Кĕтеснерте нумай ачаллă колхозник çемьйинче çуралнă. Шкул çулĕсенче, пĕрремĕш класранах, стена хаçачĕ кăларма хутшăннă.Пурте Василий ӳнерçĕ пулать тесе шутланă.

1967 çулхи юпа уйăхнче Павловăн пурнăç урапи пачах урăх еннелле пăрăнать. Вăтам шкула вĕренме пăрахса театрта ĕçлеме пуçланине ниепле те ĕненес килмен. В.Павлова тӳрех икĕ роль шанса параççĕ - паж тата маркиз де Падетруа ("Золушка"). Пукане труппинче тăваттă çул ĕçлет вăл. Василий Иванович пĕлӳ çителĕксĕррине туять, анчах вĕренме каяс вырăнне унăн салтак атти тăхăнма тивет.

Çартан таврăнсан Чăваш республикин культçутĕç вĕрентешĕн дирижер-хор уйрăмне (курс ертӳçи — О. Я. Агакова) вĕренме кĕнĕ, 1981 çулта ăнăçлă вĕçленĕ. Малта вара каччăна çĕнĕ рольсем, репетицисем, спектакльсем, гастрольсем кĕтнĕ. Пушă вăхăтра вара В. Павлов сăрă тытса тăван тавралăха ӳкерет. Чăлха, ăшă кĕпе çыхма та ӳркенмест. Ара, çакă киленӳ кӳрет-çке!

Вуламалли

Каçăсем
 Василий Павлов 65 çул тултарнă

Категори:Чăваш Енĕн паллă çыннисем
Категори:1951 çулта çуралнисем
Категори:Пушăн 10-мĕшĕнче çуралнисем